Robert Hübner

Robert HübnerPropra nomi relatanta a Germana linguo esas originala, do li ne esas plene lektebla en Ido. (n. ye la 6ma di novembro 1948) esis Germaniana shakoludisto.

Il dek-unufoye partoprenis en shakoludo-olimpiadi ganinte dufoye (1972 e 1990) ora medalii individuale.

En 1970 Hübner partoprenis en turniro di pretendanti, ube dum konkurso quarimfinala kontre Tigran Petrosyan che stando 4:3 por Petrosyan il rezignis explikinte ke preso di West-Germaniana jurnalisti, qui nomis il futura mondo-championo, esis tro granda.

En 1980 il itere ludis en turniro di pretendanti. Hübner vinkis en quarimfinalo kontre András Adorján, e en mifinalo – Lajos Portisch. En finalo di pretendanti ilu ludis kontre Viktor Korchnoi che stando 4½:3½ por Korchnoi il rezignis explikinte ke bruiso de salo vicine esis tro granda.

Dum turniro di pretendanti en 1983 Hübner perdis ja en 1ma fazo (okimfinalo) konkurso kontre Vasili Smislov – che stando 7:7 decidis hazardo.

En 1991 itere ludis en turniro di pretendanti e itere perdis ja en okimfinalo – 2½:4½ kontre Jan Timman.

Il havas titulo grandmastro (GM) de 1970.

Sua maxim granda rango Hübner ganis en yaro 1981 – 2640, 3ma pozeso en la mondo, dope Anatoli Karpov e Viktor Korchnoi.

 Referi 

Kategorio:Germaniana shakoludisti